# 75 del Cranc

75 del Cranc (75 Cancri) és un sistema estel·lar a la constel·lació del Cranc de magnitud aparent +5,98. S'hi troba a 101 anys llum del sistema solar i la seva cinemàtica suggereix que forma part de l'anomenat «Corrent d'Hèrcules».
La component principal del sistema és una subgegant groga de tipus espectral G5IV-V la temperatura efectiva de la qual és de 5741 ± 40 K. Gira sobre si mateixa amb una velocitat de rotació de 6 km/s i no existeix una estimació precisa de la seva massa, estant compresa entre 0,9 i 1,2 masses solars. La component secundària, de la qual poc es sap, pot tenir una massa un 29% menor que la massa solar. El període orbital d'aquesta binària és de 19,412 dies i l'òrbita és moderadament excèntrica (ε = 0,20).
Quant a la seva composició elemental, 75 Cancri té una metal·licitat —abundància relativa d'elements més pesants que l'heli— probablement semblant a la solar, amb valors per al seu índex de metal·licitat [Fe/H] compresos entre +0,08 i -0,09, depenent de la font consultada. Els nivells de diversos elements avaluats com calci, vanadi, crom i níquel segueixen la mateixa tendència que el ferro. L'edat aproximada d'aquest sistema està compresa entre 5.900 i 6.723 milions d'anys.

## Referències

* 1 2 «Chemical composition of 90 F and G disk dwarfs» (en anglès). Astronomy and Astrophysics, 3, 2-2000, pàg. 491-506. DOI: 10.1051/AAS:2000124.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 Andrzej Niedzielski «The Penn State - Torun Centre for Astronomy Planet Search stars. IV. Dwarfs and the complete sample» (en anglès). Astronomy and Astrophysics, 7-2018. DOI: 10.1051/0004-6361/201731696.
* 1 2 75 Cnc -- Spectroscopic binary (SIMBAD)
* 1 2 Soubiran, C.; Girard, P. «Abundance trends in kinematical groups of the Milky Way's disk». Astronomy and Astrophysics, 438, 1, 2005. pp. 139-151.
* 1 2 Wu, Yue; Singh, H. P.; Prugniel, P.; Gupta, R.; Koleva, M. «Coudé-feed stellar spectral library - atmospheric parameters». Astronomy and Astrophysics, 525, 2011. A71.
* ↑ Tokovinin, A.; Thomas, S.; Sterzik, M.; Udry, S. «Tertiary companions to close spectroscopic binaries». Astronomy and Astrophysics, 450, 2, 2006. pp. 681-693.
* 1 2 Chen, Y. Q.; Nissen, P. E.; Zhao, G.; Zhang, H. W.; Benoni, T. «Chemical composition of 90 F and G disk dwarfs». Astronomy and Astrophysics Supplement, 141, 2000. pp. 491-506.
* ↑ Pourbaix, D.; Tokovinin, A. A.; Batten, A. H.; Fekel, F. C.; Hartkopf, W. I.; Levato, H.; Morrell, N. I.; Torres, G.; Udry, S. «SB⁹: The ninth catalogue of spectroscopic binary orbits». Astronomy and Astrophysics, 424, 2004. pp. 727-732 (Taula consultada en CDS).
* ↑ Holmberg, J.; Nordström, B.; Andersen, J. «The Geneva-Copenhagen survey of the solar neighbourhood. III. Improved distances, ages, and kinematics». Astronomy and Astrophysics, 501, 3, 2009. pp. 941-947 (Tabla consultada en CDS).
* ↑ Lambert, David L.; Reddy, Bacham E. «Lithium abundances of the local thin disc stars». Monthly Notices of the Royal Astronomical Society, 349, 2, 2004. pp. 757-767.